Document ID: 32010R1041

REGOLAMENT TAL-KUMMISSJONI (UE) Nru 1041/2010
tas-16 ta’ Novembru 2010
li jemenda r-Regolament (UE) Nru 479/2010 li jistabbilixxi regoli għall-implimentazzjoni tar-Regolament tal-Kunsill (KE) Nru 1234/2007 fir-rigward tan-notifiki tal-Istati Membri lill-Kummissjoni fis-settur tal-ħalib u l-prodotti tal-ħalib
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 192(2), flimkien mal-Artikolu 4 tiegħu,
Billi:
(1)
L-Artikolu 2(2) tar-Regolament tal-Kummissjoni (UE) Nru 479/2010 (2) jipprovdi għan-notifika mill-Istati Membri lill-Kummissjoni tal-prezzijiet għal kull xahar għat-trab tal-ħalib xkumat użat bħala għalf tal-annimali. Peress li din l-informazzjoni hi element essenzjali għall-ġestjoni tas-suq intern, ikun xieraq li titbiddel għal notifika ta’ kull ġimgħa.
(2)
L-għan tad-dispożizzjoni fl-Artikolu 6(1)(b) tar-Regolament (UE) Nru 479/2010 hu biex iserrħu lill-Istati Membri min-notifiki tal-applikazzjonijiet ta’ liċenzji ta’ esportazzjoni fi ġranet meta ma jkunux ġew stabbiliti rifużjonijiet jew rifużjonijiet b’rata żero għall-prodotti msemmija fil-Parti 9 tal-Anness I għar-Regolament tal-Kummissjoni (KEE) Nru 3846/87 (3) Jidher li l-abbozzar attwali tad-dispożizzjoni jista’ jwassal għal interpretazzjoni ħażina. Għalhekk, huwa xieraq li tiġi pprovduta formulazzjoni aktar ċara.
(3)
Ir-Regolament (UE) Nru 479/2010 għandu għalhekk jiġi emendat skont dan.
(4)
Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Ir-Regolament (UE) Nru 479/2010 huwa emendat kif ġej:
(1)
Fl-Artikolu 6(1), il-punt (b) jinbidel b’li ġej:
“(b)
fejn xieraq, li l-ebda applikazzjoni ma tkun ġiet sottomessa dakinhar, minbarra meta l-ebda prodott imsemmi fil-Parti 9 tal-Anness I għar-Regolament tal-Kummissjoni (KEE) Nru 3846/87 (*); ikun suġġett għal rifużjoni jew meta tkun applikabbli biss rifużjoni b’rata żero;
(*) ĠU L 366, 24.12.1987, p. 1.”" 						
(2)
L-Annessi I.A u I.B huma mibdula bit-test stipulat fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, is-16 ta’ Novembru 2010.

Labels: 17
19
6
12
18
15